J e g y z ő k ö n y v

Készült: a Bezenye Községi Önkormányzat Képviselő-testületének 2026. április 22. napján 16:00 órakor az önkormányzat tárgyalótermében megtartott nyilvános képviselő-testületi ülésén.

Jelen vannak: a jelenléti ívben felsoroltak

Márkus Erika polgármester 16:20 órakor megnyitja az ülést. Megállapítja, hogy az ülés határozatképes, mert a megválasztott 7 képviselőből 7 fő jelen van. A jegyzőkönyv hitelesítésére Hiltser Mátyás alpolgármestert kéri fel. 

A javaslattal a képviselő-testület egyhangúlag egyetért. 

Márkus Erika polgármester ismerteti az ülés meghívó szerinti napirendi pontjait, majd elmondja, hogy a napirendi pontok közül a 11. napirendet javasolja levenni, mert az intézmény átszervezéssel kapcsolatosan további kérdések merültek fel, melyeknek a megválaszolása még várat magára.

A képviselő-testület egyhangúlag, 7 igen szavazattal az alábbi határozatot hozza:

56/2026. (IV. 22.) határozat
Bezenye Községi Önkormányzat képviselő-testülete a 2026. április 22-i ülés napirendi pontjai közül leveszi a 11., „Intézményátszervezéssel kapcsolatos elvi döntés” elnevezésű napirendi pontot. 

Felelős:	Márkus Erika polgármester
Határidő:	azonnal

Márkus Erika polgármester kéri, hogy a napirendek közé sürgősséggel vegyék fel a „Közbeszerzési szakértő beszerzési eljárásának megindítása” napirendi pontot. 

A képviselő-testület egyhangúlag, 7 igen szavazattal az alábbi határozatot hozza:

57/2026. (IV. 22.) határozat
Bezenye Községi Önkormányzat képviselő-testülete a 2026. április 22-i ülésének napirendjére sürgősséggel felveszi a „Közbeszerzési szakértő beszerzési eljárása” napirendi pontot.

Felelős:	Márkus Erika polgármester
Határidő:	azonnal

Márkus Erika polgármester megkérdezi, van-e valakinek további napirendi pont javaslata, illetve kérdése a napirendi pontokkal kapcsolatosan?

Mivel nem volt, ezért kéri a képviselőket, hogy fogadják el a módosított napirendi pontokat. 

A képviselő-testület egyhangúlag, 7 igen szavazattal az alábbi határozatot hozza:

58/2026. (IV. 22.) határozat
Bezenye Községi Önkormányzat képviselő-testülete a 2026. április 22. napján tartott ülés napirendjét az alábbiak szerint jóváhagyja:

1. Tájékoztatás az előző testületi ülés óta hozott intézkedésekről, eredményekről
Előterjesztő: Márkus Erika polgármester

1. Tájékoztató az önkormányzat ingatlankataszteréről
		Előterjesztő: Márkus Erika polgármester

1. Beszámoló a Bezenyei Polgárőr Egyesület 2025. évi tevékenységéről
		Előterjesztő: Márkus Erika polgármester

1. Beszámoló Bezenye közbiztonsági, közlekedési és bűnügyi helyzetéről
Előterjesztő: Márkus Erika polgármester

1. Döntés sebességmérő eszköz beszerzésével kapcsolatban
		Előterjesztő: Márkus Erika polgármester

1. Rendőrség Napja alkalmából jutalmazás
		Előterjesztő: Márkus Erika polgármester

1. Beszámoló a Család- és Gyermekjóléti Központ 2025. évi tevékenységéről
		Előterjesztő: Márkus Erika polgármester

1. Az önkormányzat 2025. évi gyermekjóléti és gyermekvédelmi feladatainak ellátásáról szóló értékelés megtárgyalása
Előterjesztő: Márkus Erika polgármester

1. Civil szervezetek támogatási keretének felosztása
		Előterjesztő: Márkus Erika polgármester

1. Közvilágítás üzemeltetésével kapcsolatos szerződéskötés
Előterjesztő: Márkus Erika polgármester

1. Közbeszerzési szakértő beszerzési eljárása
		Előterjesztő: Márkus Erika polgármester

1. Az önkormányzati intézményekben fizetendő térítési díjakról szóló 2/2023. (I.25.) önkormányzati rendelet módosítása
Előterjesztő: Márkus Erika polgármester

1. napirendi pont (szóbeli előterjesztés szerint)
Tájékoztatás az előző testületi ülés óta hozott intézkedésekről, eredményekről

Bezenye Községi Önkormányzat képviselő-testülete 2022. november 29-i ülésén az SZMSZ módosítását fogadta el, melynek 6. számú melléklete a következőket tartalmazza:
A képviselő-testületi ülés szóbeli tájékoztatójának kötelező elemei a következők: 
- az előző képviselő-testületi ülés óta, polgármesteri hatáskörben hozott döntéseinek ismertetése 
- az előző képviselő-testületi ülés óta történt, az önkormányzatot érintő megbeszéléseiről beszámoló 
- folyamatban lévő beruházások és pályázatok készültségi és pénzügyi állapota 
- aktuálisan lezárt beruházások és pályázatok ismertetése 
- általános pénzügyi helyzet ismertetése 
- tájékoztató a befolyt és elmaradt adókról 
- válaszadás a Képviselő-testület tagjai által az előző héten feltett írásbeli kérdéseire

A tájékoztató az SZMSZ szerint szóban történik. 

[bookmark: _Hlk200981423][bookmark: _Hlk200981338]Márkus Erika polgármester elmondja, a TOP pályázatokkal (sportpálya-közösségi tér, Művelődési ház-tetőcsere) kapcsolatban, hogy az eljárást a múlt pénteki rendkívüli testületi ülésen lezárták és a mai testületi ülésen ismételten szükséges egy határozat meghozatalával kiírni a közbeszerzés lebonyolítására a beszerzést.
Ez sajnos további hónapokkal késlelteti majd a beruházás megindítását.
Emiatt a kultúrházban az egy hónapon belül megtartandó eseményeket meg lehet majd tartani, mert egy hónappal előre már látható a közbeszerzés lezárása, de az idő szűkössége miatt, hogy mielőbb meg lehessen kezdeni a beruházást távolabbra nem tudnak tervezni.
Bízik benne, hogy az új közbeszerzés mielőbb sikeresen zárul és meg lehet kezdeni a munkálatokat.

A TOP piac kivitelezése az ütemtervnek megfelelően zajlik. A kooperációk rendszeresek. A különböző szakterület vállalkozói egyeztettek, és végzik a munkákat. Piac épületének a festése zajlik, továbbá a belső munkálatok.
Már a góré alapja is elkészült, a héten az is a helyére kerül.
Amint a járdaszegély beépítésre kerül, elindulhatnak a földmunkák és a kert rehabilitációja.
Bízva a legjobb forgatókönyvben május 20-a környékén mindenki befejezi a feladatát.

Megindultak a lényegi előkészítő munkálatok az Élő Delta-Zöld Energia Szigetközben Projekt kapcsán.

Kormányhivataltól érkezett ellenőrzés a közfoglalkoztatotti munkavállalók kapcsán.
A mindenre kiterjedő ellenőrzésen a tisztviselők mindent rendben találtak.

Megkeresés érkezett a MÁV Személyszállítási Zrt-től, melyben kérik, hogy a papréti buszfordulóban lévő útburkolat javításáról gondoskodjunk.
A sürgősségi intézkedésként egy ideiglenes javítást elvégeztettem, de hosszútávú megoldásról szükséges a Képviselő-testületnek egyeztetni.

A Bezenyei Horvát-Magyar Kétnyelvű Általános Iskola igazgatója kérelemmel fordult a testület felé. A kérelemben Igazgató Asszony leírja, hogy Donja Dubrava partnerintézményéhez utazna május hónapban 19 tanuló és 3 kísérő pedagógus. Az utazás jelentős anyagi költséggel jár, melyhez az Önkormányzat támogatását kéri.
Mivel Bezenye Községi Önkormányzat 2026. évi költségvetésében betervezésre került szervezetek támogatása, az ott tartalékként betervezett összegből 200.000 forint összegben javasolja támogatni az iskolát, támogatási szerződés megkötése mellett.

A Hospice - Segítő Kéz Alapítvány működésének támogatására a 2026. évi költségvetésben Támogatási célú finanszírozási műveletek terhére 800.000 forint összegű támogatásról döntöttek.
A támogatott az alábbi célokra használhatja fel a támogatási összeget.
•	a végstádiumú daganatos betegek fekvőbeteg ellátása;
•	a betegellátásban résztvevő személyzet bére és járulékköltsége, díjazása;
•	a székhelyül és fekvő beteg ellátóként megjelölt épület fenntartása, így különösen műszer, eszköz, informatikai rendszer, gyógyszer, vegyszer beszerzése;
•	szükség szerinti betegszállítás, laboratóriumi vizsgálatok finanszírozása.
A polgármester javasolja, hogy a támogatást mielőbb kössék meg. 

A polgármester kéri, hogy a szükséges kérdésekben hozzanak döntéseket.

A polgármester szavazásra teszi fel a buszfordulóval kapcsolatos előzetes árajánlatkérésről szóló határozati javaslatot.

A képviselő-testület egyhangúlag, 7 igen szavazattal az alábbi határozatot hozta:

59/2026. (IV. 22.) határozat
Bezenye Községi Önkormányzat Képviselő-testülete úgy határoz, hogy a MÁV Személyszállítási Zrt-től érkezett kérelem alapján a papréti buszfordulóban lévő útburkolat javítási munkálatainak felmérésére és indikatív ajánlat elkészítésére vállalkozót kérjen fel.
A Képviselő-testület felkéri a polgármestert a dokumentációk beszerzésére.

Felelős:	Márkus Erika polgármester
Határidő:	2026. május 30.

A polgármester szavazásra teszi fel a Bezenyei Horvát-magyar Kétnyelvű Általános Iskola kérelméről szóló határozati javaslatot.

A képviselő-testület egyhangúlag, 7 igen szavazattal az alábbi határozatot hozta:

60/2026. (IV. 22.) határozat
· Bezenye Községi Önkormányzat Képviselő-testülete úgy határoz, hogy az önkormányzat 2026. évi költségvetésben megállapított civil szervezetek támogatásának terhére, a Bezenyei Horvát-Magyar Kétnyelvű Általános részére 200.000,- Ft támogatást biztosít a Donja Dubrava partnerintézményéhez történő utazás költségeihez.
· A támogatás a támogatási szerződés aláírását követő 8 napon belül kerül folyósításra. A 200.000,- Ft összegű, támogatásról 2026. december 31. napig köteles Támogatott elszámolni. 
· A Képviselő-testület felhatalmazza a polgármestert a támogatási szerződés megkötésére.

Felelős:	Márkus Erika polgármester
Határidő:	2026. május 30.

A polgármester szavazásra teszi fel a Hospice ház támogatásáról szóló határozati javaslatot.

A képviselő-testület egyhangúlag, 7 igen szavazattal az alábbi határozatot hozta:

61/2026. (IV. 22.) határozat
· Bezenye Községi Önkormányzat Képviselő-testülete úgy határoz, hogy a 2026. évi költségvetésben megállapított Támogatási célú finanszírozási műveletek terhére a Hospice - Segítő Kéz Alapítvány részére 800.000,- Ft támogatást biztosít működésének támogatására. 
· A támogatás a támogatási szerződés aláírását követő 8 napon belül kerül folyósításra. A 800.000,- Ft összegű, támogatásról 2026. december 31. napig köteles Támogatott elszámolni. 
· A Képviselő-testület felhatalmazza a polgármestert a támogatási szerződés megkötésére.

Felelős:	Márkus Erika polgármester
Határidő:	2026. május 30.

Márkus Erika polgármester elmondja, hogy a 2026. évi költségvetésben betervezésre került 1.000.000,- Ft kerti kiülők beszerzésére. Talált megfelelő paraméterekkel rendelkező kiülőket. A betervezett összegből három darabot tudnának megvásárolni. 

A polgármester szavazásra teszi fel a kerti kiülők beszerzésének támogatásáról szóló határozati javaslatot.

A képviselő-testület egyhangúlag, 7 igen szavazattal az alábbi határozatot hozta:

62/2026. (IV. 22.) határozat
· Bezenye Községi Önkormányzat Képviselő-testülete úgy határoz, hogy a 2026. évi költségvetésben betervezett 1.000.000,- Ft-ból 3 darab kerti kiülő beszerzését támogatják. 
· A Képviselő-testület felhatalmazza a polgármestert a teljes beszerzési eljárás lefolytatására.

Felelős:	Márkus Erika polgármester
Határidő:	azonnal

Márkus Erika polgármester elmondja, hogy a 2026. évi költségvetésben fásításra is került betervezésre összeg. Talált olyan fákat, melyet a Peck-közben kialakított járda mellé illenének, és javasolja a mihamarabbi beszerzésüket, hogy a május végi horvát napra kialakításra kerülhessen a kandeláberekkel és fákkal övezett sétány, illetve a temetőben is folytatódhasson a fásítás. 

A polgármester szavazásra teszi fel a fák beszerzésének támogatásáról szóló határozati javaslatot.

A képviselő-testület egyhangúlag, 7 igen szavazattal az alábbi határozatot hozta:

63/2026. (IV. 22.) határozat
· Bezenye Községi Önkormányzat Képviselő-testülete úgy határoz, hogy a 2026. évi költségvetésben betervezett összegből 4 darab gömbakác és 6 darab gömbjuhar beszerzését támogatják. 
· A Képviselő-testület felhatalmazza a polgármestert a teljes beszerzési eljárás lefolytatására.

Felelős:	Márkus Erika polgármester
Határidő:	azonnal

Márkus Erika polgármester megkérdezi, hogy van-e valakinek kérdése, észrevétele a beszámolóval kapcsolatosan?

Martinschich Mihályné képviselő megkérdezi, hogy hogy áll a külterületi utak állapotjavítása, melyre korábban 800.000,- Ft-ot szavaztak meg, de a munka eddig láthatóan nem kezdődött el?

Márkus Erika polgármester elmondja, hogy sajnos elakadtak az egyeztetések a vállalkozóval az üggyel kapcsolatosan, de nem tudja miért. Azonban ha kiírásra kerülne a külterületi utak felújításával kapcsolatos pályázat, akkor van 2 út is, melyek meg vannak tervezve, és azonnal benyújtható a pályázat.

Mivel további kérdés, észrevétel nem érkezett, a polgármester szavazásra teszi fel a beszámoló elfogadásáról szóló határozati javaslatot.

A képviselő-testület egyhangúlag, 5 igen szavazattal az alábbi határozatot hozta:

64/2026. (IV. 22.) határozat
Bezenye Községi Önkormányzat Képviselő-testülete az SZMSZ 6. számú melléklete szerinti szóbeli beszámolót elfogadja.

Felelős:	Márkus Erika polgármester
Határidő: 	azonnal

1. napirendi pont (02 sz. előterjesztés szerint)
	Tájékoztató az önkormányzat ingatlankataszteréről

Márkus Erika polgármester ismerteti az előterjesztést, melyet minden képviselő megkapott az ülést megelőzően. Elmondja, hogy az előterjesztés mellékletét képező kataszter naplóban az önkormányzat minden ingatlan tulajdona szerepel. 
Megkérdezi, hogy valakinek van-e kérdése a napirendi ponthoz kapcsolódóan?

Novák-Fabsich Kitti képviselő elmondja, hogy a pénzügyi bizottság a napirendet tárgyalta, és egyhangúlag elfogadásra javasolta a testületnek. 

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület egyhangúlag, 7 igen szavazattal az alábbi határozatot hozta:

65/2026. (IV. 22.) határozat

Bezenye Községi Önkormányzat Képviselő-testülete az Önkormányzat ingatlankataszteréről szóló beszámolóját az előterjesztés melléklete szerinti tartalommal elfogadja.

Felelős:	Márkus Erika polgármester
Határidő: 	azonnal

1. napirendi pont (03 sz. előterjesztés szerint)
	Beszámoló a Bezenyei Polgárőr Egyesület 2025. évi tevékenységéről

Márkus Erika polgármester elmondja, hogy a beszámolót mindenki megkapta az ülést megelőzően. Megköszöni a polgárőrség munkáját. Úgy látja, hogy a legnagyobb probléma a szemetelőkkel van, akiket nehéz felelősségre vonni. Fontos feladatuk a rendezvények biztosítása, mely évente körülbelül 5 alkalommal szükséges. Az önkormányzattól a polgárőrség 400.000 Ft támogatást kapott a tavalyi évben. Megkérdezi az elnöktől, hogy elég-e ez a támogatás, vagy esetleg szükségük lenne még valamire?

Martinschich Balázs elnök elmondja, hogy nem kérnek többet, ebből az összegből bőven kijönnek, köszönik szépen. 

Lenzsér-Csiba Adrienn képviselő megkérdezi, hogy látta a beszámolóban, hogy egyre kevesebb órát töltenek járőrözéssel, és ennek mi az oka?

Martinschich Balázs elnök elmondja, hogy sajnos a szervezetben több olyan tag is van, aki nem tudja eldönteni, hogy mit szeretne. Szeretne-e polgárőr lenni, vagy nem. Emiatt a határozatlanság miatt csökkent a járőrözések száma, hiszen kevesebb az olyan, aktív polgárőr, akik erre hajlandóságot mutatnak. Sajnos a környékbeli településeken is ez a tendencia. 

Lenzsér-Csiba Adrienn képviselő megkérdezi, hogy próbálkoztak új tagok toborzásával?

Martinschich Balázs elnök elmondja, hogy igen, sikerült is 5, 30 év alatti tagot felvenniük, de a kezdeti lelkesedésük nekik is alábbhagyott. 

Lenzsér-Csiba Adrienn képviselő megkérdezi, hogy hány éves kortól lehet csatlakozni a polgárőrséghez?

Martinschich Balázs elnök elmondja, hogy 14-18 éves kor között van ifi tagozata a polgárőrségnek, tehát lehet csatlakozni hozzájuk fiatalabbaknak is, csak ők felnőtt polgárőr kísérővel mehetnek járőrözni. Akit érdekel, szeretettel várják. 
Megkérdezi, hogy mi a helyzet a falun belüli illegális szemétlerakókkal? Rengeteg ház mögött lehet találkozni vele, hogy zöldhulladékot tárolnak önkormányzati területen. 
Kérdése lenne továbbá, hogy a Peck-közben lakó szlovák engedéllyel gyúrja-e a frissen kialakított járda melletti zöldterületet?

Márkus Erika polgármester elmondja, hogy a járda melletti zöldterületet most füvesítették, és megkérték, hogy ameddig ki nem nő a fű, addig ne közlekedjen ott autóval, de ettől függetlenül később használhatja a területet, hiszen az ingatlanához csak erről tud bejutni. A falun belüli illegális hulladéklerakók esetében a legnagyobb szemetelővel kell kezdeni a rendrakatást, hiszen amíg ott nincs rend, addig jogosan kérdezhetik a többiek, hogy nekik miért kell elpakolniuk, ha másnál sokkal nagyobb problémák vannak. A korábbi falubejárások eredményeként az érintettek felszólítást kaptak. 

Csák Krisztián képviselő elmondja, hogy ez őt is zavarja, de az említett helyszínen, amikor kint voltak a hatósággal, azt mondták, hogy nekik a felszólításon kívül nincs joguk mást tenni. 

Márkus Erika polgármester elmondja, hogy annyit tudnak tenni, hogy a jövő heti lomtalanítás előtt kiírják, hogy mindenki tegyen rendet a portája körül, erre itt a megfelelő alkalom. 

Martinschich Balázs elnök megkérdezi, hogy a közterületen elhelyezett szelektív hulladékgyűjtők elvitele miért késik mindig?

Márkus Erika polgármester elmondja, hogy erről nincs információja, megpróbál utánakérdezni.

Megkérdezi, hogy valakinek van-e további kérdése?

Lenzsér-CsibaAdrienn képviselő elmondja, hogy a humán bizottság a napirendet tárgyalta, és egyhangúlag elfogadásra javasolta a testületnek. 

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület egyhangúlag, 7 igen szavazattal az alábbi határozatot hozta:

66/2026. (IV. 22.) határozat

Bezenye Községi Önkormányzat Képviselő-testülete, a Bezenyei Polgárőr Egyesület 2025. évi tevékenységéről szóló beszámolót megismerte, a jegyzőkönyv melléklete szerinti tartalommal elfogadja, jóváhagyja.

Felelős:	Márkus Erika polgármester
Határidő: 	azonnal

1. napirendi pont (04 sz. előterjesztés szerint)
	Beszámoló Bezenye közbiztonsági, közlekedési és bűnügyi helyzetéről

Márkus Erika polgármester elmondja, hogy a beszámolót mindenki megkapta az ülést megelőzően. Köszöni szépen a beszámolót. Tudja, hogy az elmúlt évben a ragadós száj és körömfájással kapcsolatosan sok tennivalója volt a rendőrségnek. Látta a beszámolóban, hogy volt Bezenyén hajléktalan. Ő erről nem tudott, hol volt? Olvasta továbbá, hogy folyamatos a rendőri jelenlét a településen, de ő nem nagyon szokott látni rendőröket a faluban. 

Németh Péter parancsnok elmondja, hogy a hajléktalan az M15-ös autópálya felüljárója alatt volt, így külterületen, valószínűleg azért nem tűnt fel a lakosoknak. Szeretnék visszaállítani a körzeti megbízottak eredeti funkcióját is, de sajnos a rendőrségnél létszámhiánnyal küzdenek, így a körzeti megbízottak Mosonmagyaróvárra vannak berendelve. 

Márkus Erika polgármester elmondja, hogy örülne neki, ha a polgárőrséggel többet tudnának közösen járőrözni. Reméli, hogy rendeződni fognak az állományhiánnyal kapcsolatos problémáik. 

Németh Péter parancsnok elmondja, hogy vannak olyan bűncselekmények, amik nem itt realizálódnak a statisztikában, mert sorozat elkövetőről van szó, ezek más településeken jelennek meg a statisztikában. A szemetelőkkel sajnos ők sem tudnak mit kezdeni, hacsak nem tettenérés történik. Egyéb esetben nagyon nehezen bizonyítható az elkövető személye. A veszélyes hulladék egy fokkal jobb, de ez sem könnyű. 
A helyi kamerarendszer nagy segítség a rendőrség számára. Fontos, hogy az állampolgárok a vélt jogsértést is jelentsék be. 

Schmatovichné Radits Klaudia alpolgármester megkérdezi, hogy a virtuális térben történő támadásokkal és sértésekkel mit lehetne tenni? Függetlenül a választásoktól és a politikai helyzettől, szerinte ez a magatartás nem elfogadható. 

Németh Péter parancsnok elmondja, hogy ezzel a nyomozók foglalkoznak. Feljelentést kell tenni. 

dr. Reinthaller Ferdinánd aljegyző elmondja, hogy az ilyen támadások magánvádas cselekmények, hivatalból nem indul eljárás ilyen esetben, csak kérelemre. 

Lenzsér-CsibaAdrienn képviselő elmondja, hogy a humán bizottság a napirendet tárgyalta, és elfogadásra javasolta a testületnek. 

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület 6 igen szavazattal és 1 tartózkodással az alábbi határozatot hozta:

67/2026. (IV. 22.) határozat

Bezenye Községi Önkormányzat képviselő-testülete úgy határoz, hogy Bezenye közbiztonsági, közlekedési és bűnügyi helyzetéről szóló beszámolót a jegyzőkönyv melléklete szerinti tartalommal elfogadja, jóváhagyja.

Felelős: 	Márkus Erika polgármester 
Határidő: 	azonnal 

1. napirendi pont (05 sz. előterjesztés szerint)
	Döntés sebességmérő eszköz beszerzésével kapcsolatban

Márkus Erika polgármester elmondja, hogy az előterjesztést mindenki megkapta az ülést megelőzően. Ismerteti, hogy az előzetes árajánlatkérés indokolttá teszi, hogy három árajánlatot kell bekérni a beszerzés előtt. Szakhatósági engedélyeket kell beszerezni a telepítés előtt, és együttműködési megállapodást kell kötniük a rendőrséggel. Ezután a fenntartás és karbantartás költségei az önkormányzatot terhelik majd. 

Németh Péter parancsnok elmondja, hogy szerintük 3 olyan gyártó van a piacon, akik megbízhatóak. Az önkormányzatnak kell eldöntenie, hogy melyik gyártótól fogják beszerezni a készüléket. Mindenképpen szükséges egy szakhatósági (Eon, rendőrség, közút) bejárás a helyszínen. Az ORFK-val engedélyeztetni kell a terveket és a Vármegyei Rendőr-főkapitánysággal együttműködési megállapodást kell kötni. Ebben a mosonmagyaróvári kirendeltség természetesen segíti az önkormányzatot. Az egész Mosonmagyaróvári Járásban egy darab sebességmérő eszköz van, melyet a már telepített dobozokba szoktak kihelyezni, de nem fixen van elhelyezve egyikben sem. Az autósok nem tudhatják, hogy mikor hol van kihelyezve. Természetesen, ha az önkormányzat megveszi a kamerát is a dobozba, az mindig fixen itt lesz a településen. 

Hiltser Mátyás alpolgármester megkérdezi, hogy milyen ezeknek az eszközöknek a büntetési hatékonysága?

Németh Péter parancsnok elmondja, hogy ha benne van a kamera a dobozban, akkor hatékony. A nagy átmenő forgalom esetén az első csekkek után nagy visszatartó ereje lesz. A saját kamerát viszont a települési önkormányzatnak kell karban tartania.

Csák Krisztián képviselő megkérdezi, hogy a kamera mindkét irányba mér?

Németh Péter parancsnok elmondja, hogy elvileg igen, a távolodó gépjárműveket is be tudja mérni, nem csak a közeledőket.

Márkus Erika polgármester megkérdezi, hogy a település kaphat-e visszajelzést a berendezés működéséről, mely visszaigazolhatja annak indokoltságát?

Németh Péter parancsnok elmondja, hogy nem tudja, de ha kikérik a központból, akkor biztos tudnak statisztikai adatokkal szolgálni. 

Hiltser Mátyás alpolgármester megkérdezi, hogy csak a felvillanó sebesség táblának is van visszatartó ereje?

Németh Péter parancsnok elmondja, hogy valamennyi van, de közel sem olyan, mint egy kamerának. 

Hiltser Mátyás alpolgármester elmondja, hogy szerinte az egész Szigetközben nincs sebességmérő kamera.

Németh Péter parancsnok elmondja, hogy vannak fix dobozok, de ugye azok nem mindig működnek. 

Márkus Erika polgármester elmondja, hogy az ajánlatkérés még nem minősül kötelezettségvállalásnak. Megkérdezi, hogy valakinek van-e további kérdése?

Lenzsér-Csiba Adrienn képviselő elmondja, hogy a humán bizottság a napirendet tárgyalta, és egyhangúlag elfogadásra javasolta a testületnek. 

Novák-Fabsich Kitti képviselő elmondja, hogy a pénzügyi bizottság a napirendet tárgyalta, és ők is egyhangúlag elfogadásra javasolták a testületnek. 

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület egyhangúlag, 7 igen szavazattal az alábbi határozatot hozta:

68/2026. (IV. 22.) határozat
1. Bezenye Községi Önkormányzat Képviselő-testülete úgy döntött, hogy az intelligens közúti sebességmérővel kapcsolatos beszerzési eljárást megindítja, -TraffiPack-Lite komplex sebességmérő vagy azzal műszakilag megegyező eszköz beszerzése, mely  egyesíti magában a „smile” kijelző és a lézeres sebességmérőt, a tervek, engedélyek beszerzése és az eszköz letelepítés beszerzésére-  és az ajánlattételre a metAlCom Zrt, ARH Informatikai Zrt, és a Medirlab Orvosbiológiai Fejlesztő Kft vállalkozókat kéri fel.

1. Bezenye Községi Önkormányzat Képviselő-testülete a beérkezett árajánlatok függvényében külön döntést hoz a megrendelésről és annak pénzügyi fedezetéről.

Felelős: 	Márkus Erika polgármester 
Határidő: 	2026.05.15.

1. napirendi pont (06 sz. előterjesztés szerint)
	Rendőrség Napja alkalmából jutalmazás

Márkus Erika polgármester elmondja, hogy az előterjesztést mindenki megkapta az ülést megelőzően. Kiemeli, hogy a jó munkakapcsolat, a kölcsönös bizalmi viszony, a magas szintű segítőkészség, az állandó rendelkezésre állás és a színvonalas szakmai háttér miatt a képviselő-testülettel és a bizottsági tagokkal történt előzetes egyeztetés alapján Bogár Szabolcs nyomozót javasolja jutalmazni nettó 100.000,- Ft-tal. 

Megkérdezi, hogy valakinek van-e kérdése?

Lenzsér-Csiba Adrienn képviselő elmondja, hogy a humán bizottság a napirendet tárgyalta, és elfogadásra javasolta a testületnek. 

Novák-Fabsich Kitti képviselő elmondja, hogy a pénzügyi bizottság a napirendet tárgyalta, és ők is elfogadásra javasolták a testületnek. 

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület 6 igen szavazattal és 1 tartózkodással az alábbi határozatot hozta:

69/2026. (IV. 22.) határozat
· Bezenye Községi Önkormányzat Képviselő-testülete javasolja a Mosonmagyaróvári Rendőrkapitányság vezetőjének, hogy Bogár Szilárdot munkája elismeréseként nettó 100.000,- Ft jutalomban részesítse.
· A jutalom összegét járulékokkal együtt Bezenye Községi Önkormányzat biztosítja.
· A Képviselő-testület felhatalmazza a polgármestert, hogy a jutalmazással kapcsolatos intézkedéseket tegye meg. 

Felelős: 	Márkus Erika polgármester 
Határidő: 	2026.04.30.

1. napirendi pont (07 sz. előterjesztés szerint)
	Beszámoló a Család- és Gyermekjóléti Központ 2025. évi tevékenységéről

Márkus Erika polgármester elmondja, hogy a beszámolót mindenki megkapta az ülést megelőzően.

Megkérdezi, hogy valakinek van-e kérdése a beszámolóval kapcsolatban?

Lenzsér-Csiba Adrienn képviselő elmondja, hogy a humán bizottság a napirendet tárgyalta, és egyhangúlag elfogadásra javasolta a testületnek. 

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület 7 igen szavazattal az alábbi határozatot hozta:

70/2026. (IV. 22.) határozat
Bezenye Községi Önkormányzat Képviselő-testülete a Család- és Gyermekjóléti Központ 2025. évi tevékenységéről készített beszámolót megismerte, a jegyzőkönyv melléklete szerinti tartalommal elfogadja, jóváhagyja. 

Felelős:	 Márkus Erika polgármester
Határidő: 	2026. május 31.

1. napirendi pont (08 sz. előterjesztés szerint)
Az önkormányzat 2025. évi gyermekjóléti és gyermekvédelmi feladatainak ellátásáról szóló értékelés megtárgyalása

Márkus Erika polgármester elmondja, hogy az értékelést mindenki megkapta az ülést megelőzően.

Megkérdezi, hogy valakinek van-e kérdése az értékeléssel kapcsolatban?

Lenzsér-Csiba Adrienn képviselő elmondja, hogy a humán bizottság a napirendet tárgyalta, és egyhangúlag elfogadásra javasolta a testületnek. 

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület 7 igen szavazattal az alábbi határozatot hozta:

71/2026. (IV. 22.) határozat
0. Bezenye Községi Önkormányzat Képviselő-testülete a gyermekek védelméről és a gyámügyi igazgatásról szóló módosított 1997. évi XXXI. törvény 96. § (6) bekezdése alapján a gyermekvédelmi feladatok ellátásáról szóló beszámolót a határozat mellékleteként elfogadja.

         Felelős: Márkus Erika polgármester
         Határidő: azonnal

0. A Képviselő-testület felkéri a jegyzőt, hogy az előterjesztésben foglaltakról tájékoztassa a Győr-Moson-Sopron Vármegyei Kormányhivatal Gyámügyi és Igazságügyi Főosztály Szociális és Gyámügyi Osztályát.

         Felelős: dr. Zámbó Tibor jegyző
  Határidő: 2026. május 31.

1. napirendi pont (09 sz. előterjesztés szerint)
Civil szervezetek támogatási keretének felosztása

Márkus Erika polgármester ismerteti az előterjesztés szövegét, melyet mindenki előzetesen megkapott. Elmondja továbbá, hogy a 2026. évi költségvetésbe betervezték a helyi civil szervezetek támogatását. A támogatási kérelmek a kérelmezőktől beérkeztek. 
Mivel a helyi kultúrális életben a Jorgovan énekkar és a Tamburazenekar kiemelt szerepet játszik, valamint a fellépések, a hangszerek beszerzése megnövekedett anyagi teherrel jár, ezért a polgármester további 100-100.000,- Ft összegű többlettámogatást javasol részükre.
Megkérdezi, hogy van-e további kérdés, észrevétel a napirenddel kapcsolatosan?
Lenzsér-Csiba Adrienn képviselő elmondja, hogy a humán bizottság a többlettámogatást tárgyalta, és egyhangúlag elfogadásra javasolta a testületnek. 

Novák-Fabsich Kitti képviselő elmondja, hogy a pénzügyi bizottság a többlettámogatást tárgyalta, és ők is egyhangúlag elfogadásra javasolták a testületnek. 

Mivel további kérdés, észrevétel nem volt, szavazásra teszi fel a határozati javaslatot. 
A bizottság egyhangúlag, 7 igen szavazattal az alábbi határozatot hozza:

72/2026 (IV.22.) határozat
Bezenye Községi Önkormányzat Képviselő-testülete a Bezenyei Tamburazenekar és a Jorgovan Énekkar részére a költségvetésben betervezett támogatási összegen felül további 100-100.000,- Ft támogatást nyújt. 
 
Felelős: Márkus Erika polgármester
Határidő: azonnal

Lenzsér-Csiba Adrienn képviselő elmondja, hogy a humán bizottság a támogatási kérelmeket tárgyalta, és elfogadásra javasolta a testületnek. 

Novák-Fabsich Kitti képviselő elmondja, hogy a pénzügyi bizottság a támogatási kérelmeket tárgyalta, és ők is elfogadásra javasolták a testületnek. 

Márkus Erika polgármester szavazásra teszi fel a beérkezett civil támogatási kérelmeket. 
A képviselő-testület, 6 igen szavazattal és 1 tartózkodással az alábbi határozatot hozza:

73/2026. (IV. 22.) határozat
Bezenye Községi Önkormányzat Képviselő-testülete az önkormányzat 2026. évi költségvetésben megállapított civil szervezetek támogatása előirányzat terhére, a Bezenye Sportegyesület részére 1.800.000,- Ft támogatást biztosít 2026. évre, két egyenlő részletben. A támogatás 50%-a, azaz 900.000,- Ft a támogatási szerződés aláírását követő 8 napon belül kerül folyósításra, melyről Támogatott köteles 2026. szeptember 30. napig elszámolni. a támogatás 50%-a, azaz további 900.000,- Ft az 1. részlet elszámolásának elfogadását követő 8 napon belül kerül folyósításra, 2027. március 31. határidős elszámolási kötelezettséggel. 

A Képviselő-testület felhatalmazza a polgármestert a mellékelt támogatási szerződés megkötésére.

Felelős:	Márkus Erika polgármester
Határidő:	2026. május 30.
A képviselő-testület, 7 igen szavazattal az alábbi határozatokat hozza:

74/2026. (IV. 22.) határozat
Bezenye Községi Önkormányzat Képviselő-testülete az önkormányzat 2026. évi költségvetésben megállapított civil szervezetek támogatása előirányzat terhére, a Bezenyei Polgárőr Egyesület részére 400.000,- Ft támogatást biztosít 2026. évre. A támogatás a támogatási szerződés aláírását követő 8 napon belül kerül folyósításra. A 400.000,- Ft összegű, támogatásról 2026. december 31. napig köteles Támogatott elszámolni. 

A Képviselő-testület felhatalmazza a polgármestert a mellékelt támogatási szerződés megkötésére.

Felelős:	Márkus Erika polgármester
Határidő:	2026. május 30.

75/2026. (IV. 22.) határozat
Bezenye Községi Önkormányzat Képviselő-testülete az önkormányzat 2026. évi költségvetésben megállapított civil szervezetek támogatása előirányzat terhére, a bezenyei Kalkuttai Szent Teréz Karitasz Csoport részére 200.000,- Ft támogatást biztosít 2026. évre. A támogatás a támogatási szerződés aláírását követő 8 napon belül kerül folyósításra. A 200.000,- Ft összegű, támogatásról 2026. december 31. napig köteles Támogatott elszámolni. 

A Képviselő-testület felhatalmazza a polgármestert a mellékelt támogatási szerződés megkötésére.

Felelős:	Márkus Erika polgármester
Határidő:	2026. május 30.

76/2026. (IV. 22.) határozat
Bezenye Községi Önkormányzat Képviselő-testülete az önkormányzat 2026. évi költségvetésben megállapított civil szervezetek támogatása előirányzat terhére, a Bezenyei Gyöngyvirág Nyugdíjas Klub részére 200.000,- Ft támogatást biztosít 2026. évre. A támogatás a támogatási szerződés aláírását követő 8 napon belül kerül folyósításra. A 200.000,- Ft összegű, támogatásról 2026. december 31. napig köteles Támogatott elszámolni. 

A Képviselő-testület felhatalmazza a polgármestert a mellékelt támogatási szerződés megkötésére.

Felelős:	Márkus Erika polgármester
Határidő:	2026. május 30.

77/2026. (IV. 22.) határozat
Bezenye Községi Önkormányzat Képviselő-testülete az önkormányzat 2026. évi költségvetésben megállapított civil szervezetek támogatása előirányzat terhére, a Papréti Zölddiófa Nyugdíjas Klub részére 200.000,- Ft támogatást biztosít 2026. évre. A támogatás a támogatási szerződés aláírását követő 8 napon belül kerül folyósításra. A 200.000,- Ft összegű, támogatásról 2026. december 31. napig köteles Támogatott elszámolni. 

A Képviselő-testület felhatalmazza a polgármestert a mellékelt támogatási szerződés megkötésére.

Felelős:	Márkus Erika polgármester
Határidő:	2026. május 30.

78/2026. (IV. 22.) határozat
Bezenye Községi Önkormányzat Képviselő-testülete az önkormányzat 2026. évi költségvetésben megállapított civil szervezetek támogatása előirányzat terhére, a Papréti Nőegylet részére 200.000,- Ft támogatást biztosít 2026. évre. A támogatás a támogatási szerződés aláírását követő 8 napon belül kerül folyósításra. A 200.000,- Ft összegű, támogatásról 2026. december 31. napig köteles Támogatott elszámolni. 

A Képviselő-testület felhatalmazza a polgármestert a mellékelt támogatási szerződés megkötésére.

Felelős:	Márkus Erika polgármester
Határidő:	2026. május 30.

79/2026. (IV. 22.) határozat
Bezenye Községi Önkormányzat Képviselő-testülete az önkormányzat 2026. évi költségvetésben megállapított civil szervezetek támogatása előirányzat terhére, a Bezenyei Jorgovan Énekkar részére 400.000,- Ft támogatást biztosít 2026. évre. A támogatás a támogatási szerződés aláírását követő 8 napon belül kerül folyósításra. A 400.000,- Ft összegű, támogatásról 2026. december 31. napig köteles Támogatott elszámolni. 

A Képviselő-testület felhatalmazza a polgármestert a mellékelt támogatási szerződés megkötésére.

Felelős:	Márkus Erika polgármester
Határidő:	2026. május 30.

80/2026. (IV. 22.) határozat
Bezenye Községi Önkormányzat Képviselő-testülete az önkormányzat 2026. évi költségvetésben megállapított civil szervezetek támogatása előirányzat terhére, a Bezenyei Tambura Zenekar részére 400.000,- Ft támogatást biztosít 2026. évre. A támogatás a támogatási szerződés aláírását követő 8 napon belül kerül folyósításra. A 400.000,- Ft összegű, támogatásról 2026. december 31. napig köteles Támogatott elszámolni. 

A Képviselő-testület felhatalmazza a polgármestert a mellékelt támogatási szerződés megkötésére.

Felelős:	Márkus Erika polgármester
Határidő:	2026. május 30.

1. napirendi pont (10 sz. előterjesztés szerint)
Közvilágítás üzemeltetésével kapcsolatos szerződéskötés

Márkus Erika polgármester ismerteti az előterjesztés szövegét, melyet mindenki előzetesen megkapott. 

Novák-Fabsich Kitti képviselő elmondja, hogy a pénzügyi bizottság a közvilágítási szerződést tárgyalta, az egyik bizottsági tag részéről felmerült a kérdés, hogy a szerződésben vállalt javítási határidőket nem lehetne-e csökkenteni. Ettől függetlenül ők elfogadásra javasolták a testületnek.

dr. Reinthaller Ferdinánd aljegyző elmondja, hogy a szerződés aláírása előtt erre rá fog kérdezni a vállalkozónál.

Márkus Erika polgármester megkérdezi, hogy valakinek van-e kérdése a napirenddel kapcsolatban?

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület 7 igen szavazattal az alábbi határozatot hozta:

81/2026. (IV.22.) határozat
Bezenye Községi Önkormányzat Képviselő-testülete úgy határoz, hogy a „Közvilágítás üzemeltetése Bezenye Község területén aktív elem karbantartással, villamosenergia biztosítása” tárgyban a legalacsonyabb árú ajánlattevővel, a LUX INVEST 2000 Kft.-vel (1119 Budapest, Tétényi út 102-104.) szerződést köt az aláírástól számított 1 (egy) év határozott időtartamra a melléklet szerinti tartalommal és felhatalmazza a polgármestert a vállalkozási szerződés aláírására. 

Felelős:	 Márkus Erika polgármester
Határidő: 	 2026. április 30.

1. napirendi pont (11. sz. előterjesztés szerint)
Közbeszerzési szakértő beszerzési eljárása

Márkus Erika polgármester szóban ismerteti a sürgősségi előterjesztés szövegét, melyet közvetlenül az ülés előtt mindenkinek kiosztott áttekintésre. Tájékoztatja a testületet, hogy mindenki előtt ismert, hogy a művelődési ház felújítása, és közösségi tér építése a sportpályán pályázati alrészek közbeszerzési eljárása nem volt eredményes, így azt meg kell ismételni. Most a közbeszerzési eljárás újbóli megindításához kapcsolódó, a közbeszerzést végző vállalkozó, kiválasztására irányuló beszerzési eljárás megindításáról kell dönteni, hogy mihamarabb kiírásra kerülhessen az új közbeszerzés. 

Megkérdezi, hogy valakinek van-e kérdése a napirenddel kapcsolatban?

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület 7 igen szavazattal az alábbi határozatot hozta:

82/2026. (IV. 22.) határozat
1. Bezenye Községi Önkormányzat Képviselő-testülete úgy döntött, hogy a „Közösségi tér építése, művelődési ház felújítása” tárgyú közbeszerzési eljárás lefolytatására a beszerzési eljárást megindítja, az ajánlattételre Piller Veronika e.v., az A.M.T. Hungária Bt. és a Gabion-X Mérnöki Kft. vállalkozókat kéri fel.

2. Bezenye Községi Önkormányzat Képviselő-testülete úgy döntött, hogy a közbeszerzési eljárás lefolytatása beszerzési eljárása tekintetében a döntéshozatali jogkört a polgármesterre átruházza.

3. Bezenye Községi Önkormányzat Képviselő-testülete úgy döntött, hogy a közbeszerzési eljárás lefolytatásának költségét az önkormányzat 2026. évi költségvetésének általános tartaléka terhére biztosítja.

Felelős:	Márkus Erika polgármester
Határidő: 	azonnal

1. napirendi pont (12 sz. előterjesztés szerint)
Az önkormányzati intézményekben fizetendő térítési díjakról szóló 2/2023. (I.25.) önkormányzati rendelet módosítása

Márkus Erika polgármester ismerteti az előterjesztés szövegét, melyet mindenki előzetesen megkapott. Elmondja továbbá, hogy a rendeletet majd meg kell küldeniük a kormányhivatalnak is, akik hiányolták belőle a bölcsődei ellenőrzés során a bölcsődei térítési díjakat. Később még vissza tudnak rá térni, tudják újratárgyalni. 

Megkérdezi, hogy valakinek van-e kérdése a napirenddel kapcsolatban?

Lenzsér-Csiba Adrienn képviselő elmondja, hogy a humán bizottság a rendelet módosítását tárgyalta, és elfogadásra javasolta a testületnek. 

Novák-Fabsich Kitti képviselő elmondja, hogy a pénzügyi bizottság a rendelet módosítását tárgyalta, és ők is elfogadásra javasolták a testületnek. 

[bookmark: _GoBack]Martinschich Mihályné képviselő javasolja, hogy a későbbiekben fontolják meg a térítési díjak esetleges bevezetését a bölcsődében is.

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület egyhangúlag, 7 igen szavazattal az alábbi önkormányzati rendeletet megalkotja:

3/2026. (IV. 23.) önkormányzati rendelet
Bezenye Községi Önkormányzat Képviselő-testülete a testülete 2/2023. (I. 25.) számon alkotott önkormányzati rendeletet az önkormányzati intézményekben fizetendő térítési díjakról a jelen előterjesztés melléklete szerinti tartalommal módosítja. 
Felelős:	 Márkus Erika polgármester, Dr. Zámbó Tibor jegyző
Határidő: 	 azonnal

Márkus Erika polgármester megkérdezi, hogy van-e további kérdése valakinek?

Mivel kérdés, észrevétel nem érkezett, a polgármester megköszöni a részvételt, és az ülést 17:53 órakor lezárja. 
k.m.f.



	Márkus Erika	Dr. Reinthaller Ferdinánd
	polgármester	aljegyző

Jegyzőkönyv hitelesítő: 



	Hiltser Mátyás	
	jegyzőkönyv hitelesítő	

